Islamsk Råd Norge

Islamsk Råd Norge (IRN) er en interesseorganisasjon for islamske trossamfunn og organisasjoner i Norge stiftet i 1993. Som en paraplyorganisasjon representerte IRN i begynnelsen av 2017 rundt som  muslimer gjennom 42 medlemsorganisasjoner over hele landet. Organisasjonen opplevde samme år en tillitskrise, og satt igjen med rundt  medlemmer etter at flere organisasjoner meldte seg ut i september-oktober 2017.

I kjølvannet av utfordringene i 2017 har IRN lagt ned et betydelig arbeid for å styrke igjen organisasjonen og bygge en solid plattform for fremtiden. Det ble gjennomført en rekke omfattende endringer og forbedringer. Dette inkluderte oppdatering av interne prosesser, en omorganisering for å sikre bedre styring og effektivitet, samt utvikling av en ny strategi som legger vekt på samarbeid og dialog med ulike aktører. Disse tiltakene har bidratt til å styrke IRNs omdømme og bygget opp igjen tilliten, både internt blant medlemmene og eksternt i samfunnet. IRN i 2024 har økt betydelig sin medlemsbase til å nå 80 medlemsorganisasjoner og er i stadig utvikling.

Islamsk Råd Norge har som erklært formål å «arbeide for at muslimer kan leve i samsvar med islamsk lære i det norske samfunnet og bidra til å bygge opp en norsk-muslimsk identitet» og videre «fremme samhold blant muslimer i Norge og ivareta medlemsorganisasjonenes rettigheter og interesser». Dessuten har organisasjonen som mål å «være brobygger og dialogpartner som skaper gjensidig forståelse og respekt mellom muslimer og ikke-muslimer i Norge, med hensyn til religion, kultur og moralske verdier».

Historie
IRN ble dannet i 1991, men formelt stiftet 22. oktober 1993. Rådet består av representanter fra medlemsorganisasjonene og velger styre annethvert år. Rådets første leder var norsk-marokkaneren Mohammed Bouras, som ledet rådet i fem år.

I 1998 tok norsk-gambiske Kebba Secka over vervet. Secka trakk seg høsten 2000, og Lena Larsen ble valgt til styreleder. Hun ble en av de første kvinnelige ledere av en muslimsk sammenslutning. Hun trakk seg fra stillingen i 2003. Norsk-palestinske Mohammed Hamdan tok over vervet og stod som leder for rådet i fem år. I 2007 ble Senaid Kobilica, ledende imam for de bosniske muslimene i Norge, valgt til leder. Han satt til 2013 da Mohammad Bouras ble valgt til en ny leder-periode. I 2015 tok norsk-pakistanske Ghulam Abbas over.

Siden 2007 har organisasjonen hatt en fast ansatt generalsekretær. Mehtab Afsar, generalsekretær siden 2011, kom etterhvert i konflikt med styret ledet av Ghulam Abbas, som i 2016 fremmet forslag om å si ham opp fordi han ikke hadde levert resultater som ble avtalt i arbeidskontrakten og ikke vært tilgjengelig nok for mediene. Forslaget fikk imidlertid ikke flertall og styret gikk i stedet av. Et nytt styre ble valgt med Zaeem Shaukat som leder.

Da IRN i mars 2017 ansatte nikab-bærende Leyla Hasic til å drive kommunikasjonsarbeid, innkalte kulturminister Linda Hofstad Helleland til møte fordi hun fryktet ansettelsen ville «skape større avstand og mindre forståelse». Tre måneder senere besluttet Kulturdepartementet å holde tilbake statsstøtte fordi de ikke hadde tilstrekkelig tillit til IRN som brobygger og dialogpartner. 29. september meldte fem store moskeer seg ut av organisasjonen, og 2. oktober ble det endelig klart at organisasjonen ikke fikk fornyet statsstøtte. Fem moskeer til meldte seg ut 9. oktober.

I 2019 overtok Abdirahman Diriye som ny leder, og organisasjonen fikk sin første kvinnelige nestleder i Smaira Iqbal.

I 2023 overtok Masoom Zubair som ny leder. Zubair har bakgrunn fra Søndre Nordstrand Muslimske Senter hvor han har etablert undervisningstilbud og utdanning på norsk og leder fredagsbønn med norsk tale.

Halal-sertifisering
Islamsk Råd Norge har hatt flere millioner kroner i årlige inntekter for å sertifisere at kjøtt er slaktet, velsignet og omsatt i henhold til retningslinjer for halal-kjøtt. For hvert kilo kjøtt har organisasjonen tatt en krone i vederlag fra kjøttprodusenter, hvorav Nortura betalte IRN 2,4 millioner kroner i 2016. Nortura sa opp avtalen 2. oktober 2017 etter at tilliten til IRN var betydelig svekket. I 2024 ble Norsk Kylling godkjent som halalprodusent av kylling. Sertifiseringen ble godkjent av Islamsk Råd Norge, og selskapet starter med en separat halalproduksjon. IRN har hatt som hovedformål å gjøre halalmat tilgjengelig for muslimer i Norge, på en måte som ivaretar religiøse krav og gir forbrukerne trygghet. Gjennom årene har de tilpasset samarbeidsmodell for å møte behovene i markedet.

 Ledere 
 1991–1996 Mohammed Bouras
 1998-2000 Kebba Secka
 2000–2003 Lena Larsen
 2003–2007 Mohammad Hamdan
 2007–2012 Senaid Kobilica
 2013–2015 Mohammed Bouras
 2015–2016 Ghulam Abbas
 2016–2019 Zaeem Shaukat
 2019–2023 Abdirahman Diriye
 2023– Masoom Zubair

 Generalsekretær 
Islamsk Råd har hatt en ansatt generalsekretær fra og med 2007.

 2007–2010 Shoaib Sultan
 2011–feb 2018 Mehtab Afsar
 2019–2024 ubesatt
 2024– prosjektleder Mohammad Abdullahi 

Medlemsorganisasjoner

 Abu-Baqr Moskeen 
 Al Marifah
 Al-Noor Islamic Centre (ANIC)
 Alnor Senter Tromsø
 Al-Rahma Islamic Center Bærum
 Anjuman Falah ul muslimeen
 Anjuman-E-Hussaini
 Anjuman-E-Islahul-Muslimeen of Oslo
 Asker Islamic Center
 Bazme Naqshband
 Bergen Moske 
 Buskerud og Vestfold Muslimsk Trossamfunn
 Central Jamaat-e Ahl-e Sunnat
 Central Jam-e-Mosque (World Islamic Mission, WIM)
 Dar El Eman Islamic Centre
 Darusalaam Islamic Centre
 Den Afghanske Moskeen
 Den Islamske Informasjonsforening
 Det Islamske Kultursenter Samfunn i Norge
 Det Muslimske samfunnet i Trondheim
 Ghousia Muslim Society (Oslo)
 Halden Islamsk Forening
 Hasene Norge
 Islamic Organisation Jamaate-Ahle Sunnat, Drammen
 Islamsk Kultursenter Bodø
 Islamsk Senter for Nord Norge
 Islamske Samfunn Millî Görüş (ISMG)
 Jamiah Baab ul Ilm
 Lørenskog Muslim Center
 Masjid – E Quba Ahl – E Sunnat Asker
 Masjid Darussalam Norge
 Minhaj-ul-Quran
 Moss Islamic Center
 Muhiban-e-Ahlil Bait Center
 Muslim Senter Furuset
 Muslimsk Fellesråd i Rogaland (sju moskeer) 
 Muslimsk Kultursenter Askim
 Muslimsk Kultur Senter Ski
 Muslimsk Studentsamfunn 
 Muslimsk Union i Agder
 På rett vei 
 Romerike Islamiske Kultursenter
 Skedsmo Muslimkultur Senter
 Søndre Nordstrand Muslimske Senter
 Søsterlenken
 Tauheed Islamic Centre
 Tawfiiq Islamic Senter 
 Tyrkisk Islamsk Ungdomsforening
 Uigurisk Islamsk Kultursenter
 Ullensaker Muslimske Senter
 Ålesund Jamia Islamiske Senter

 Tidligere medlemmer 

 al-Khidmat begravelsesbyrå (meldte seg ut oktober 2017)
 Albansk Islamsk Kultursenter (meldte seg ut september 2017)
 Center Rahma (meldte seg ut oktober 2017)
 Det albanske kultur og trossamfunn i Norge (meldte seg ut september 2017)
 Den Islamske Informasjonsforeningen (meldte seg ut september 2017)
 Det Islamske Fellesskap Bosnia og Hercegovina (meldte seg ut september 2017)
 Det Islamske Forbundet (meldte seg ut september 2017)
 Imam Bediuzzaman Camii (meldte seg ut oktober 2017)
 Peshava Tro og Kultursenter (meldte seg ut oktober 2017)
 Islamic Cultural Centre Norway (meldte seg ut oktober 2017)

Islamsk Råd Norge var medlem av Samarbeidsrådet for tros- og livssynssamfunn frem til 2018.

Referanser

 Litteratur 
 Olav Elgvin «Between a Rock and a Hard Place. The Islamic Council of Norway and the Challenge of Representing Islam in Europe» ph.d.-avhandling i sammenlignende politikk 2020

Eksterne lenker



Kategori:Islam i Norge
Kategori:Norske religiøse organisasjoner
Kategori:Religiøse organisasjoner etablert i 1993